 Ìkọlù Benue: Ọdọ, PFN, CAN tutọ sókè lórí ikú olùjọsìn Ọpọ èèyàn ló ti ń késí ìjọba Nàíjíríà láti wá ojútùú sí ìkọlù darandaran Ogúnlọgọ àwọn ọdọ náà ló yarí kanlẹ sójú pópó, tí wọn sì ń sun iná láwọn òpópónà kan ní ìlú Makurdi, tíí se olú ìlú ìpínlẹ náà. Gbogbo àwọn ọjà , ilé ìfowópamọ àti ilé ẹkọ ní ìlú ọhùn ni wọn tì pa, táwọn òbí sì ń sáré lọ mú àwọn ọmọ wọn nílé ẹkọ nítorí kí ojú má rí ibi, ẹsẹ ni òògùn rẹ. Àwọn iròyin tì ẹ leè ní ìfẹ síí: Awọn daran daran fi ọbẹ ge baba mi lori - ọmọ ọdun mọkanla Bí ó tilẹ jẹpé àwọn agbófinró gbàródan sáwọn agbègbè kan ní ìlú Makurdi, síbẹ, àwọn èèyàn ìlú náà sì ń kó àyà sókè pé eégún àwọn darandaran náà tún leè sẹ lẹẹkan síi, tí wọn sì ń késí ìjọba ìpínlẹ náà láti dààbò bo àwọn àti dúkìá àwọn lọwọ ikú àti àdánù. Àìmọye ìgbà ni darandaran ti rán ọgọọrọ èèyàn ìpínlẹ Benue sí ọrun ọsán gangan Ẹwẹ, ẹgbẹ àpapọ àwọn ọmọlẹyìn Kristi CAN àti PFN ní ìpínlẹ Benue ti ń gbarata pé ìgbàwo ni ìkọlù àwọn darandaran yóò dohun ìtàn ní ìpínlẹ náà nítori ọpọ àwọn ọmọ Nàíjíríà yókù ni kò leè fi ẹdọ lórí òróǹro mọ. Àwọn èèyàn Benue ńbẹ àwùjọ àgbáyé láti gba àwọn Ààrẹ ẹgbẹ PFN ni ìpínlẹ Benue, Àlúfà Felix Omobude àti amúgbálẹgbẹẹ ààrẹ CAN, Báyọ Ọládèjì ní àwọn iléesẹ agbófinró ti já àwọn ọmọ orílẹèdè yìí kulẹ. Wọn wá ńbẹ àwùjọ àgbáyé láti gba àwọn nítorí àìlásọ lọrùn pààká ni àwọn ìsẹlẹ ìkọlù darandaran yìí jẹ, ó sì ti di àpérò fún gbogbo àwọn ọmọ eríwo báyìí. : Yorùbá ní ikú tó ń pa ojúgbà ẹni, òwe ńlá ló ń pa fún ni, èyí ló mú káwọn ọdọ yíká ìpínlẹ Benue fi fọnmú nítorí ìkọlú àwọn darandaran tó rán àwọn olùjọsìn ìjọ àgùdà bíi ogún sí ọrun ọsán gangan ní ọjọ aje. 